Държавен вестник, бр. 102, 2022 г., стр. 89

БРОЙ  102	
Д Ъ Р Ж А В Е Н  В Е С Т Н И К 	
СТР.  89  
4. информация за функционалното пред-
назначение на сградата, адреса є по местона-
хождение, уникален код – идентификатор по 
смисъла на Закона за кадастъра и имотния 
регистър;. 
5. информация за общите геометрични 
характеристики (разгъната застроена площ, 
обща климатизирана площ, общ климати-
зиран обем);
6. потреблението на първична енергия, 
както следва:
а) първична енергия от невъзобновяеми 
източници, EP,nren, изразена като специфично 
(kWh/m2г.) и общо годишно потребление 
(kWh/г.);
б) първична енергия от възобновяеми 
източници, EP,ren, изразена като специфично 
(kWh/m2г.) и общо годишно потребление 
(kWh/г.);
в) обща първична енергия EP,tot, изразена 
като специфично (kWh/m2г.) и общо годишно 
потребление (kWh/г.);
г) изнасяна първична енергия Ewе;exp общо 
годишно потребление (kWh/г.);
7. клас на енергопотребление, определен 
по първична енергия съгласно скалата на 
класовете на енергопотребление от G до А, 
и стойността на общата интегрирана енер-
гийна характеристика „специфично годишно 
потребление на първична енергия“ (kWh/m2г.) 
в границите на удостоверения клас, изчисле-
на въз основа на проектните енергийни или 
екзекутивни енергийни характеристики на 
новата сграда; общата интегрирана енергий-
на характеристика се удостоверява в полето 
на синята указателна стрелка на скалата и 
отразява стойността на „специфичното го-
дишно потребление на първична енергия“ 
по изпълнен проект след приключване на 
строителството преди въвеждане на новата 
сграда в експлоатация; 
8. потреблението на потребна енергия, 
изразено като общо годишно потребление 
(MWh/г.), и разпределението на потребна 
енергия в относителен дял на компонентите 
на енергийния баланс на сградата;
9. нетната площ на ограждащите еле-
менти на конструкцията, коефициентите 
на топлопреминаване през ограждащите 
елементи, изчислени по проект и постигна-
ти по изпълнен проект, и нормативните им 
стойности за сравнение;
10. енергийни характеристики на системи-
те за генериране на енергия за осигуряване 
на микроклимата (показатели, характеризи-
ращи технологичните процеси за отопление и 
вентилация, ефективностите на генераторите 
на топлина и студ, наличие на система за 
сградна автоматизация и управление, както 
е определена в § 1, т. 42 от допълнителните 
разпоредби на ЗЕЕ);
11. информация за използваните енергийни 
ресурси и генераторите на топлина и/или 
студ в сградата;
12. разпределението на потребна енер-
гия по основни компоненти на енергийния 
баланс на сградата – специфично и общо 
потребление на брутната потребна енергия 
за отопление, вентилация, охлаждане, го-
реща вода, осветление и уреди, изразени в 
kWh/m2г. и в kWh/г.;
13. отоплителни денградуси; 
14. климатичната зона, в която се намира 
сградата; 
15. генерирани емисии СО2 от сградата, 
изчислени на база брутна потребна енергия, и 
дял на енергията от възобновяеми източници, 
изчислен на база общата първична енергия;
16. препоръки, когато е приложимо;
17. наименование на лицето, извършило 
сертифицирането, и регистрационен номер 
на удостоверението за вписването му в пуб-
личния регистър по чл. 44, ал. 1 от ЗЕЕ, име, 
фамилия и подпис на лицето, което издава 
сертификата, печат.
(2) Номерът на сертификата се състои от 
12 позиции, съдържащи данни за лицето, 
издало сертификата: 
1. първите 4 позиции са регистрационният 
номер на лицето в публичния регистър по 
чл. 44, ал. 1 от ЗЕЕ, следващите 3 пози-
ции – буквените идентификационни данни, 
изписани с главни букви на кирилица, и 
последните 5 позиции – поредният номер 
на сертификата; 
2. буквената идентификация се избира 
от лицето по чл. 43, ал. 1 или 2 от ЗЕЕ и 
го идентифицира еднозначно за срока на 
валидност на удостоверението за вписване.
(3) Сертификатите за енергийни харак-
теристики на нова сграда, издадени от едно 
лице по чл. 43, ал. 1 или 2 от ЗЕЕ, следват 
поредна номерация.
Чл. 9. Допуска се издаден сертификат за 
енергийни характеристики на нова сграда 
да се преиздаде в срока му на валидност в 
някой от следните случаи:
1. при промяна в европейската и/или 
българската нормативна уредба за енергийна 
ефективност на сгради, при промяна на тех-
ническите изисквания и стандарти, от които 
е повлияна структурата и/или съдържанието 
на сертификата;
2. по предписание на контролен орган по 
спазване на законодателството в областта на 
енергийната ефективност;
3. при изгубено правно действие по ЗУТ на 
одобрения инвестиционен проект, въз основа 
на който е издаден сертификат за енергийни 
характеристики на етапа на проектиране.